འབའ་རྫོང་གི་ཚོགས་པ་དེ་ནི་ཉིས་སྟོང་བཅུ་གསུམ་གྱི་ལོ་ནས་བཙུགས་པ་ཞིག་ཡིན་པ་དང་།དེ་ནི་སྤྱིར་བཏང་གི་འབྲོག་ཕྲུག་ཅིག་གིས་བཙུགས་པ་ཞིག་རེད།ཚོགས་པ་དེ་ལ་མི་དགུ་བཅུ་ལྷག་ཅིག་ཡོད་པར་བརྗོད་པ་དང་ཐེངས་འདིར་གངས་འདབ་ཀྱི་གཙང་སྦྲ་ལ་མི་བཞི་བཅུ་ལྷག་ཙམ་སླེབས་ཡོད་པ་རེད།ཐེངས་འདིའི་གངས་སྐོར་གྱི་ཁོར་ཡུག་སྲུང་སྐྱོབ་ཚོགས་པ་འདིར་མི་སྣའི་ཆ་ནས་བཤད་ན་ལྟག་ཡན་བདེ་ཐང་ཁོར་སྲུང་ཚོགས་པ།ཨ་འབུམ་ཆུ་མིག་སྲུང་སྐྱོབ་ཚོགས་པ།རེབ་འདིར་མི་དྲུག་ཅུ་རེ་དྲུགགཙང་གཡུ་རྔོག་གི་མི་གསུམ།གངས་ཕྲུག་པར་ལེན་རུ་པ།རྭ་རྒྱའི་མི་ལྔ་བཅས་ཀྱིས་ཉིན་བཅུ་ཡི་རིང་ལ་གངས་འདབ་ཀྱི་སྐོར་ལམ་དུ་གཙང་སྦྲ་བྱས་པ་རེད།ང་ཚོས་གད་སྙིགས་དག་འཐུས་ཏེ་ཕྱོགས་གཅིག་ཏུ་བསྡུས་ནས་གཙང་དག་བྱས་པ་ཡིན།